ມາດ​ຕະ​ການ ຕໍ່​ອີ​ຣ່ານ ຂອງ​ ປ. ​ທ​ຣຳ ຍັງ​ຄົງ​ຢູ່​ພາຍ​ໃຕ້ ການກວດ​ສອບ ຂອງ​ລັດ​ຖະ​ສະ​ພາ​ ຢູ່
ທີ່​ປຶກ​ສາ​ດ້ານ​ຄວາມ​ໝັ້ນ​ຄົງ​ແຫ່ງ​ຊາດ ໄດ້​ກ່າວໃນ​ລາຍ​ການ​ This Week ຂອງໂທ​ລະ​ພາບ ABC ວ່າ ຄະ​ນະ​ລັດ​ຖະ​ບານ ບໍ່​ຢາກ​ເຮັດ​ສົງ​ຄາມ ແຕ່​ຈະ​ສືບ​ຕໍ່​ກົດ​ດັນ​ເພື່ອ​ໃຫ້​ເກີດ​ການ​ປ່ຽນ​ແປງ​ໃນ​ອີ​ຣ່ານ.
ໃນນະຄອນຫຼວງເຕຫະຣ່ານ ການປະທ້ວງຕໍ່ຕ້ານການສັງຫານຜູ້ບັນຊາການ ກອງກຳລັງຄຸສ ນາຍພົນ ກາສເຊມ ຊູເລມານີ ເມື່ອອາທິດແລ້ວນີ້ ໄດ້ຖືກສັບປ່ຽນໂດຍການເດີນຂະບວນປະທ້ວງ ທີ່ສະແດງອອກເຖິງຄວາມໂສກເສົ້າເສຍໃຈ ແລະຄວາມໂກດແຄ້ນ ຕໍ່ສິ່ງທີ່ລັດຖະບານໄດ້ຍອມຮັບວ່າ ເປັນອຸບັດເຫດໃນການຍິງເຮືອບິນອາຍພົນໂດຍສານຂອງຢູເຄຣນຕົກ ທີ່ໄດ້ສັງຫານໝົດທຸກຄົນຢູ່ໃນເຮືອບິນ ທ່າມກາງຄວາມສົນລະວົນວຸ້ນວາຍທີ່ເກີດຂຶ້ນໃນອີຣ່ານ ປະທານາທິບໍດີສະຫະລັດ ທ່ານດໍໂນລ ທຣຳ ໄດ້ຊັ່ງຊາເບິ່ງໃນວັນອາທິດວານນີ້ ໂດຍຂຽນຂໍ້ຄວາມລົງໃນທວີດເຕີ້ວ່າ: “ເຖິງ ບັນດາຜູ້ນຳຂອງອີຣ່ານທັງຫຼາຍ ຢ່າເຂັ່ນຂ້າພວກປະທ້ວງຂອງພວກເຈົ້າ ຫຼາຍພັນຄົນໄດ້ຖືກຂ້າຕາຍໄປແລ້ວ ຫຼື ຖືກຈັບຂັງໂດຍພວກເຈົ້າ ແລະ ໂລກກຳລັງຈັບຕາເບິ່ງຢູ່ ສິ່ງທີ່ສຳຄັນກວ່ານັ້ນ ສະຫະລັດ ກຳລັງຈັບຕາເບິ່ງຢູ່ ” ເອກອັກຄະລັດຖະທູດ ສະຫະລັດ ທ່ານໂຣເບີດ ໂອບຣາຍແອນ ທັງເປັນທີ່ປຶກສາດ້ານຄວາມໝັ້ນຄົງແຫ່ງຊາດ ໄດ້ກ່າວ ວ່າ “ອັນນີ້ ບໍ່ໄດ້ເປັນສັບປະດາທີ່ດີ ສຳລັບລະບອບການປົກຄອງຂອງອີຣ່ານ ອັນນັ້ນເປັນເລື້ອງທີ່ແນ່ນອນ ” ທີ່ປຶກສາດ້ານຄວາມໝັ້ນຄົງແຫ່ງຊາດ ໄດ້ກ່າວໃນລາຍການ This Week ຂອງໂທລະພາບ ABC ວ່າ ຄະນະລັດຖະບານ ບໍ່ຢາກເຮັດສົງຄາມ ແຕ່ຈະສືບຕໍ່ກົດດັນເພື່ອໃຫ້ເກີດການປ່ຽນແປງໃນອີຣ່ານ ທ່ານໂອບຣາຍແອນ ໄດ້ເວົ້າອີກວ່າ “ພວກເຮົາຈະສະໜັບສະໜຸນສິດທິມະນຸດ ສິ່ງທີ່ດີສຸດ ທີ່ພວກເຮົາສາມາດເຮັດໄດ້ ສຳລັບປະຊາຊົນຊາວອີຣ່ານ ແລະສຳລັບໂລກ ແມ່ນສືບຕໍ່ການກົດດັນຢ່າງສູງສຸດ ເພື່ອຮັບປະກັນວ່າ ລະບອບປົກຄອງຂອງອີຣ່ານ ຈະບໍ່ຄອບຄອງອາຍຸດນິວເຄລຍເລີຍ ຍຸຕິກິດຈະການທັງຫຼາຍຂອງການກໍ່ການຮ້າຍໃນພາກພື້ນ ແລະຫລຸດຜ່ອນໂຄງການລູກສອນໄຟຂີປະນາວຸດ ” ສ່ວນຢູ່ທີ່ລັດຖະສະພາສະຫະລັດ ບັນດາສະມາຊິກພັກເດໂມແຄຣັດ ແລະສະມາຊິກສັງກັດພັກຣີພັບບລີກັນບາງສ່ວນ ແມ່ນບໍ່ຄ່ອຍພໍໃຈປານໃດ ໂດຍກ່າວອ້າງວ່າ ທຳນຽບຂາວ ບໍ່ໄດ້ສະໜອງຫຼັກຖານທີ່ສົມເຫດສົມຜົນຕໍ່ການໂຈມຕີດ້ວຍລູກສອນໄຟ ທີ່ໄດ້ສັງຫານທ່ານຊູເລມານີ ໃນອີຣັກ ຜູ້ນຳສຽງສ່ວນນ້ອຍຈາກພັກເດໂມແຄຣັດ ທ່ານຊັກຈ໌ ຊູເມີ ໄດ້ກ່າວວ່າ “ທ່ານປະທານາທິບໍດີ ໄດ້ຕັດສິນໃຈ ຢ່າງຜິດພາດ ແລະແບບບໍ່ໄດ້ຄິດເສຍກ່ອນ ຫຼາຍເທື່ອແລ້ວ ໃນເມື່ອເປັນເລື້ອງຂອງນະໂຍບາຍການຕ່າງປະເທດ ທີ່ບໍ່ໄດ້ເຮັດໃຫ້ຊາວອາເມຣິກັນປອດໄພຫຼາຍຂຶ້ນ ຫາກແຕ່ເຮັດໃຫ້ກອງກຳລັງຂອງອາເມຣິກາ ຕົກເປັນໄພອັນຕະລາຍແທນ ” (Amb Robert O'Brien, National Security Adviser) (Amb Robert O'Brien, National Security Adviser) (Sen Chuck Schumer, Democratic Minority Leader)